OBS: Artiken er fra 2015

Mette Bock, folketingsmedlem fra Liberal Alliance, havde i går (den 5. februar) et indlæg i Kristeligt Dagblad. Her står bl.a:

Tværtimod mærker vi i hele Europa en øget polarisering, en hastigt voksende nationalkonservatisme og unuanceret islamfordømmelse, der gør den liberale sårbar. Udtrykker man ikke bekymring for islam, får man mærkatet “naivist” klistret i panden.

Jeg vover det alligevel: Jeg er ikke bekymret for islam.

Men jeg er rædselsslagen for terror. Uanset om terroristerne anvender islamisme, socialisme, fascisme eller nazisme som skjold.

Det er naturligvis langtfra alle muslimer, der er terrorister. Alligevel bør man være dybt bekymret for islam. Det er en ideologi, der fremavler vold og tyranni de steder, hvor en stor procentdel af indbyggerne er tilhængere af islam.

Mette Bock skriver endvidere:

Jeg kender imidlertid fundamentalistiske tolkninger af kristendommen, som jeg tager skarpt afstand fra, ligesom jeg møder moderate muslimer, hvis tro på ingen måde udgør en fare for hverken mig eller andre.

Ifølge Mette Bock er islam altså ikke værre end kristendommen. Det er helt og aldeles ufatteligt, at et folketingsmedlem fra et parti, der kalder sig selv borgerligt, kan have den slags holdninger. Kan LA med rette betegnes som borgerligt på det værdipolitiske område, når partiets leder, Anders Samuelsen, tit og ofte hylder sin kloge storesøster, Mette Bock?

Svaret er nej. Det har LA selv bevist ved bl.a. at stemme for 20 af regeringens lempelser på udlændingeområdet.